Nyrena-Atix

Nyrena-Atix eli Kaikkiäiti on toinen suurimmista jumalista ja Azdallin sisar.

## Historia

### Synty

Kaikkiäiti oli pimeyteen ensimmäisenä syttynyt valo, taivaan kirkkain tähti, joka kulki synnyttyään nimellä Nyrena-Atix.

### Azdallin syntymä

Syvemmällä tyhjyydessä muodostui kuitenkin toinen, pimeä ja kylmä valo, kaikkiäidin veli, Azdall. Azdall mieli käyttää valtaansa luodakseen omaa synkkää ja korruptoitunutta mieltään heijastavia planeettoja. Ja niin planeettoja, kylmiä ja kuolleita, alkoi ilmestyä täyttäen tyhjyyttä yksi kerrallaan, syöden kaikkiäidin luomien tähtien ja itse kaikkiäidin valoa.

### Azdallin planeetan valloittaminen

Azdall alkoi tylsityttyään luoda planeettoja samalla tavoin kuin Nyrena-Atix loi tähtiä. Planeetat lukkiutuivat kiertämään Nyrena-Atixin luomia tähtiä ja syömään niiden valoa, ja ne jäivät suurilta osin oman onnensa nojaan Azdallin jatkaessa planeettojen luomista. Lämminsydämisenä ja hyväntahtoisena Nyrena-Atix ei kestänyt katsoa rakkaiden tähtiensä himmenevän. Hän alkoi tehdä pieniä asioita auttaakseen veljensä luomia planeettoja, tuoden aina enemmän valoa edessään oleville maailmoille. Azdall kuitenkin huomasi, mitä hänen siskonsa oli tehnyt. Hän täyttyi vihasta ja katkeruudesta.

Azdall kääntyi siskoaan vastaan. Hänen suunnitelmansa oli olla tätä ovelampi. Niinpä hän odotti. Hän odotti planeetoille puhkeavan elämää. Sillä välin hän vetäytyi piiloon sisareltaan ja loi uuden, synkän planeetan, jolle hän istutti pahuuden siemeniä, joista kasvoi pimeitä olentoja. Demonit ja monenlaiset pahat henget olivat syntyneet.

Nyrena-Atix oli epäileväinen veljensä kadottua ja pysyi varuillaan. Hän jatkoi planeettojen hoitamista, ja ne alkoivat karistaa Azdallin jättämää pimeyttä. Pimeyden alettua väistyä, Nyrena-Atix loi meriä. Meret levisivät joiksi, jotka synnyttivät järviä. Yksi planeetoista erottui joukosta. Sen pölyinen maa alkoi herätä eloon. Pienet ruohonkorret kurkottivat ylös taivasta ja sen valoa kohti. Korsia seurasivat kukat, pensaat, ja lopulta puut. Kolmelle puista Nyrena-Atix antoi tehtävän: niiden tuli suojata ympäristöään pimeydeltä ja vartioida planeetan suurimpia salaisuuksia.

Nyrena-Atix päätti luoda olennon, heijastuksen itsestään. Hän loi ensimmäisen lohikäärmeen, Viriksen. Koska Nyrena-Atix oli ollut läheinen yksinäisyyden kanssa, loi hän Viriksen seuraksi toisen lohikäärmeen, Ronramin. Nämä kaksi lohikäärmettä hän sitoi pyhien puiden voimiin, jotta ne suojelisivat toisiaan.

Azdall piti Ronramia helppona kohteena suunnitelmansa toteuttamiseksi. Hän istutti Ronramiin heijastuksen omasta pimeästä, kieroutuneesta mielestään. Ronram alkoi kääntyä Virista vastaan. Se tuli pakkomielteiseksi oman pimeän valtakuntansa luomisesta asuttamalleen planeetalle. Se ei kuitenkaan kiirehtinyt, vaan odotti. Vähitellen se sai ohjattua kolme poikasistaan vastustamaan kaikkea, mitä niiden äiti edusti. Tämä kaikki tapahtui aivan Viriksen nenän alla.

Azdall palasi. Hän lähestyi sisartaan anteeksiantoa anellen, pahoitellen luomaansa valoakin painavampaa pimeyttä. Nyrena-Atix oli anteeksiantava. Hän todella uskoi veljensä vilpittömyyteen. Anteeksipyyntönä Azdall antoi sisarelleen lahjan. Hän antoi kaikkiäidin rakkaalle planeetalle uuden olennon, ihmisen. He vaikuttivat pitävän sisällään vain hyvyyttä, ja Nyrena-Atix oli lahjastaan kiitollinen.

Azdall oli kuitenkin pettänyt hänet. Hän oli istuttanut ihmisiin pahuuden siemenen. Tuo pahuus heräisi Ronramin läsnäollessa ja sen kutsusta. Se antoi heille ahneuden. Ahneus ajoi heidät jahtaamaan rikkauksia, pyrkimään päihittämään kaikki muut, janoamaan paremmuutta ja valtaa. Kaikista voimakkaimmat pahuuden siemenet antoivat kantajalleen yhteyden demoneihin ja muihin pimeyden olentoihin. Näistä ihmisistä tuli noitia. Heistä, jotka pitivät sisällään suuria voimia, ja jotka kykenivät ohittamaan sisällään olevan pahuuden siemenen, tuli velhoja. Sekä noidat että velhot olivat harvinaisia, mutta sitäkin voimakkaampia.

### Taistelu Azdallia vastaan

Pahuuden saatua itää ihmisissä tarpeeksi pitkään, syntyi Tranio Vala, mies, joka Azdallin tavoin janosi valtaa. Nyrena-Atixin huomattua ihmisten keskuudessa leviävän kaunan ja epäilyksen, tajusi hän tulleensa huijatuksi. Hän oli suunniltaan ja yritti häätää veljensä kauas rakkaan planeettansa luota. Azdall ei kuitenkaan perääntynyt vaan päätti hyökätä. Apunaan hän käytti luomiaan pimeän olentoja, joista osan hän onnistui laskemaan maahan. Nyrena-Atixilla ei ollut muuta vaihtoehtoa kuin luoda itselleen sotureita. Kirkkaimmista tähdistä, jotka olivat udaleista peräisin, tuli jumalia, jotka seisoivat luojansa rinnalla Azdallin ja tämän joukkojen pyrkiessä tuhoamaan Nyrena-Atixin ja kaiken tälle rakkaan.

Jumalista voimakkaimmat jokainen Avannan asukas tuntee nimeltä, ja osa on kirjojen ulkopuolella unohdettu. Jokainen heistä oli silti suuressa roolissa Azdallin voittamisessa. Taistelu kesti satoja vuosia, ja paha sai itää Avannassa pitkän aikaa ilman valvontaa.

Azdallin ja tämän joukkojen peräännyttyä Nyrena-Atix teki kaikkensa kitkeäkseen veljensä jälkeensä jättämän pahuuden planeetaltaan.

## Lapset

Nyrena-Atix loi pimeyteen syttyneistä pienemmistä valoista, udaleista, uusia tähtiä, joista hän myöhemmin veljensä Azdallin hyökätessä hänen luomaansa vastaan teki jumalia ja jumalattaria suojaamaan rakasta planeettaansa. Myös Viris ja Ronram lasketaan Nyrena-Atixin lapsiksi.

### Tunnetuimmat lapset

* Alesis, syksyn, pimeyden ja sadonkorjuun jumala
* Aphion, talven, yksinäisyyden ja kauneuden jumalatar
* Etnera, varjojen, viisauden ja taistelun jumalatar
* La'erune, kevään, valon ja anteeksiannon jumalatar
* Nazra, maan, taikuuden ja kohtalon jumalatar
* Orthos, meren, vapauden ja nuoruuden jumala
* Otdur, vuorten, totuuden ja kunnian jumala
* Raenta, sään, hyvän onnen ja taiteiden jumalatar
* Ronram Synkkä
* Umes, kesän, auringon ja metsästyksen jumala
* Viris Säteilevä
* Yrus, toivon, rakkauden ja voiman jumala

### Vähemmän tunnetut lapset

* Aanke, oikeudenmukaisuuden jumalatar
* Adea, metsän jumalatar
* Adona, runouden jumalatar
* Aean, ilman jumala
* Agien, pelon jumala
* Alotl, aamunkoiton jumala
* Amrena, nöyryyden jumalatar
* Anotl, tuomion jumalatar
* Anthys, hämmennyksen jumalatar
* Antia, ihmeiden jumalatar
* Avborh,
* Ayja, ajan jumalatar
* Basin, parannuksen jumala
* Bemher, sisukkuuden jumala
* Bisyn,
* Burlena, kidutuksen jumalatar
* Candia, rohkeuden jumalatar
* Casara, kaipauksen jumalatar
* Cias, samannimisen kuun jumalatar
* Cixtia, sattuman jumalatar
* Conas, kaupankäynnin jumala
* Dhetris, sivistyksen ja koulutuksen jumala
* Dienta,
* Dobin,
* Dodohr, epätoivon jumala
* Doias,
* Duras, kestävyyden jumala
* Duxros, noituuden jumala
* Eanke, alun jumalatar
* Eenta, koston jumalatar
* Ehvian,
* Enasis, ruuan jumalatar
* Etis, vihan jumalatar
* Etix, salaisuuksien jumalatar
* Ezotz,
* Fevruer, sairauden jumala
* Gana, uudelleensyntymän jumalatar
* Gaotz, kaaoksen jumalatar
* Goaldir, uskollisuuden jumala
* Iais, turvattomuuden jumalatar
* Ialdin, unen jumala
* Iddia, surun jumalatar
* Ihna,
* Iius, illanhämärän jumala
* Kakrena, kepposten jumalatar
* Keteus, kateuden jumala
* Khoses, kodin jumala
* Klean, samannimisen kuun jumala
* Krygyn, myrskyn jumalatar
* Litnos,
* Lomos, päivän jumala
* Loxnas, oluen ja viinin jumala
* Matia, intohimon jumala
* Mildall, maatalouden jumala
* Moone, yön jumalatar
* Nahnas, avion jumalatar
* Namenta,
* Natris, syntymän jumalatar
* Neius, velvollisuuden jumala
* Onna, onnellisuuden jumalatar
* Oone, murheen jumala
* Ophion,
* Osas, taivaan jumala
* Osoi, veden jumalatar
* Otarr, kuoleman jumala
* Phagtia, kärsimyksen jumalatar
* Phedite, syyllisyyden jumala
* Phithar, säälin jumala
* Phuvruer, turhamaisuuden jumala
* Qhatia, turvallisuuden jumala
* Qheris,
* Qortuna, epäonnen jumalatar
* Qorus, armon jumala
* Qouna, saunan jumalatar
* Ratix, hulluuden jumalatar
* Rhenmus, voiton jumala
* Ridar, ritarillisuuden jumala
* Rimes, suon jumala
* Rottris, eläinten jumalatar
* Rumeus, häviön jumala
* Rumis, kehon jumalatar
* Saies, terveyden jumalatar
* Satanh, tulen jumalatar
* Sodis, unelmien jumalatar
* Suvton, katumuksen jumala
* Testia, tieteen jumalatar
* Thaemis, musiikin jumala
* Togaos, kiitollisuuden jumala
* Ubin, työn jumala
* Udarr, tiedon jumala
* Ukdite,
* Unir, yhtenäisyyden jumala
* Vekara, lasten jumala
* Viphion, vilpittömyyden jumalatar
* Virna, leikkisyyden jumalatar
* Voohr, inhon jumala
* Vualdir, haavoittuvuuden jumala
* Vyta, sydämen jumalatar
* Xiznas, lopun jumala
* Xoen, kauhun jumala
* Yone, onnistumisen jumala
* Yotl,
* Zoldir, vastarinnan jumala
* Zota, rauhan jumalatar

## Tehtävät

Nyrena-Atix valvoo lapsiaan, jotka suorittavat tehtäviään.

## Ulkonäkö

Nyrena-Atix kuvataan usein mustahiuksisena kauniina naisena, jolla on kokonaan valkoiset silmät.

## Luonne

Nyrena-Atix on lempeä ja ystävällinen jumalatar, joka uskoo muissa olevaan hyvyyteen.